Z á p i  s  n i  c a  č.3/2018

Napísaná 12.07.2018 pri príležitosti konania riadnej schôdzky v roku 2018 zo zasadnutia Obecného zastupiteľstva v Lúčkach, ktorá sa uskutočnilo v zasadačke OÚ v Lúčkach , v budove Kultúrneho domu.

Prítomní: Terézia Pittnerová, Vladimír Horvát a Adam Kubašiak

Ospravedlnený: Michal Kubašiak a Ing.Pittnerová

Starosta obce : František Zajak, hlavný kontrolór: Ing.Ivan Králik

Občania: Závadský

**Program**

1/ otvorenie zasadnutia

2/ určenie overovateľov zápisnice

3/ kontrola plnenie uznesení

4/ Výzva na úhradu mimoriadneho členského príspevku

5/ Úhrada dreva na Jánsku vatru, plus kotlík. guláš

6/ Žiadosť o povolenie splátkového kalendára k dani z nehnuteľnosti

7/ Žiadosť o odpredaj obecného pozemku pre Františka Kurtíka

 8/ Žiadosť o odpredaj obecného pozemku pre Adriana Poliakovú

 9/ Ohlásenie drobnej stavby pre Petra a Martinu Černických

 10/ Pred komunálnymi voľbami určiť počet poslancov a rozsah výkonu

 funkcie starostu na obdobie 2018 -2020

 11/ rôzne

 12/ diskusia

 13/ prijatie uznesení

 14/ záver rokovania

**1.Rokovanie otvoril**, viedol a prítomných privítal starosta obce František Zajak. K predloženému programu rokovania neboli vznesené žiadne doplňujúce návrhy a bol jednomyseľne odsúhlasený.

**2**.**Za overovateľov zápisnice** na rokovaní boli navrhnutí  Vladimír Horvát a Adam Kubašiak. K predloženému návrhu neboli vznesené žiadne pripomienky a overovatelia zápisnice boli jednomyseľne schválení.

**3.Kontrola plnenia uznesení**

Starosta obce informoval prítomných o prijatých uzneseniach 7-11/2018 z predchádzajúcej schôdzky a spôsobe ich splnenia. Uviedol, že úlohy boli splnené.

**4. Výzva na uhradenie mimoriadneho členského príspevku**

Starosta obce informoval, že záujmová skupina verejného sektora Občianskeho združenia Žiarska kotlina požaduje od obcí tohto územia uhradiť mimoriadny členský príspevok,ktorý pre obec Lúčky bol stanovený 1.500€. Prítomní poslanci s týmto návrhom nesúhlasili.

**5. Úhrada dreva na Jánsku vatru, plus kotlík. guláš**

Podaná bola informácia o vykonanej spoločenskej akcii „Jánska vatra“. Prítomní súhlasili s uhradením nákladov na zaobstaranie palivového dreva a nákladov na potraviny pre uvarenie gulášu.

**6/ Žiadosť o povolenie splátkového kalendára k dani z nehnuteľnosti**

**7/ Žiadosť o odpredaj obecného pozemku pre Františka Kurtíka**

OÚ v Lúčkach predložil František Kurtík bytom Lúčky 57 žiadosť o odkúpenie pozemku CKN 4262/4 o výmere 368 m2. Prítomní súhlasili za podmienky, že na predmetnú parcelu bude zriadené vecné bremeno na prechod osôb a motorových vozidiel za účelom plnenia verejnoprospešného záujmu a to na náklady žiadateľa.

**8/ Žiadosť o odpredaj obecného pozemku pre Adriana Poliakovú**

OÚ v Lúčkach predložila Adriana Poliaková žiadosť o odpredaj časti parciel 2811/1, 2788/1 a 4255/3 v k.úz. Lúčky z obavy, že bude mať znemožnený prístup na pozemok. Prítomní zistili, že sa jedná o prístupovú cestu vo vlastníctve Obce Lúčky, ktorá zabezpečuje jej užívanie pre prístup občanov k jednotlivým pozemkom. Z tohto dôvodu konštatuje, že nie je potrebné meniť vlastníctvo k predmetným parceliam.

 **9/ Ohlásenie drobnej stavby pre Petra a Martinu Černických**

OÚ v Lúčkach predložila rodina Petra a Martiny Černickej bytom Kremnica Kutnohorská 660/9 žiadosť o drobnú stavbu „Elektrická prípojka a prístupová cesta“ na pozemok žiadateľov. Nakoľko na pozemku žiadateľov sa nenachádza žiadna stavba, nemôže elektrická prípojka a cesta plniť doplnkovú funkciu nejestvujúcej stavby. Obecné zastupiteľstvo v Lúčkach súhlasí s vypracovaním projektovej dokumentácie na predmetný zámer a realizáciu riešiť po vykonanom stavebnom konaní.

**10/ Pred komunálnymi voľbami určiť počet poslancov a rozsah výkonu**

 **funkcie starostu na obdobie 2018 -2020**

Starosta obce informoval prítomných o možnom návrhu ustanovenia budúceho obecného zastupiteľstva len tromi poslancami, nakoľko počas terajšieho obdobia bola kriticky nízka účasť poslancov na zasadnutí a viacej krát bolo zmarené rokovanie. Prítomní s takýmto návrhom nesúhlasili a požadovali ponechať pôvodný stav poslancov v počte 5 a pracovný úväzok starostu na 6 hod. denne.

**11/ rôzne a diskusia**

-**Hlavný kontrolór** obce Ing.Ivan Králik podal informáciu o plnení rozpočtu za 1.

polrok 2018. Uviedol, že príjmová časť bežného rozpočtu bola splnená na 50% a výdavková časť nebola neprekročená. V súčasnom období sa vykonáva modernizácia miestneho rozhlasu v obci.

-**Zástupkyňa starostu** Terézia Pittnerová vyhodnotila podujatie Jánska vatra 2018 a vyslovila poďakovanie občanom, ktorí jej pomáhali pri realizácii a to Vladimír Závadský, Milan Vraniak, Maroš Kantor st. a ml., Ján Lichner, Peter Hogh, Maroš Kubašiak, Vlado Horvát, Roman a Ondrej Šarkӧzi, Terézia Pittnerová.

 **12/Prijatie uznesení**

 **Uznesenie 12/2018**

 Obecné zastupiteľstvo v Lúčkach

**Nesúhlasí** s uhradením mimoriadneho členského príspevku 1.500€ pre záujmovú skupinu verejného sektora Občianskeho združenia Žiarska kotlina.

 Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

 **Uznesenie 13/2018**

Obecné zastupiteľstvo v Lúčkach

 **S ch v a ľ u j e** predaj pozemku parcele 4262/4 o výmere 368 m2 v k.úz. Lúčky pre Františka Kurtíka Lúčky 57. Na náklady žiadateľa Obecný úrad v Lúčkach zabezpečí zaznamenanie vecného bremena pre umožnenie prístupu a dopravu pre verejnoprospešné účely .

 Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

 **Uznesenie 14/2018**

Obecné zastupiteľstvo v Lúčkach

**N e s ú h l a s í** s predajom časti parciel 2811/1, 2788/1 a 4255/3 v kat.úz. Lúčky, nakoľko sa jedná o obecnú poľnú cestu k pozemkom a je potrebné zabezpečiť prístup k pozemkom nachádzajúcim sa nad obcou.

 Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

 **Uznesenie 15/2018**

Obecné zastupiteľstvo v Lúčkach

**S ú h l a s í** s vypracovaním projektovej dokumentácie na výstavbu prístupovej cesty a elektrickej prípojky za účelom stavebného konania pre Petra Černického a manželku Martinu Černickú.

 Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

**Uznesenie 16/2018**

Obecné zastupiteľstvo v Lúčkach

 pre voľby do orgánov samosprávy obcí v novom volebnom období r.2018-2022

**s ch v a ľ u j e**

1. Počet poslancov 5 vo volebnom obvode Lúčky
2. Rozsah výkonu funkcie starostu na 6 hodinový úväzok

Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

**12/ záver rokovania**

 Nakoľko neboli predložené žiadne ďalšie návrhy na rokovanie, starosta poďakoval prítomným za účasť a rokovanie ukončil.

František Zajak

 starosta obce

 Vladimír Horvát..........................

 Adam Kubašiak ...........................